钦定古今图书集成/理学汇编/学行典/第117卷 > 谭子化书 > 《凤鸱》
## 钦定古今图书集成/理学汇编/学行典/第117卷 > 谭子化书 > 《凤鸱》

凤不知美，鸱不知恶。陶唐氏不知圣，有苗氏不知暴。
使陶唐氏恃其圣，非圣也；有苗氏知其暴，不暴也。众
人皆能写人之形，而不能写己之形；皆能求人之恶，
而不能求己之恶；皆能知人之祸，而不能知己之祸。
是以大人听我声，察我色，候我形，伺我气，然后知人
之情伪。